মাঝখানে দেশটির এক মন্ত্রী স্টিন্ট সোয়ে একাধিকবার ঢাকা সফর করেছেন। ফিরতি সফরে ইয়াঙ্গুন গেছেন স্বরাষ্ট্রমন্ত্রী আসাদুজ্জামান খান কামাল। এই সফরের মধ্য দিয়ে জয়েন্ট ওয়ার্কিং গ্রুপ গঠন এবং বিস্তারিত যাচাই-বাছাইশেষে শয়ের অংকে রোহিঙ্গাদের ফিরিয়ে নেয়ার ব্যাপারে সমঝোতা ও চুক্তি হলেও সমগ্র বিষয়টিকে মিয়ানমারের চাতুরিপূর্ণ কৌশল হিসেবেই দেখা হচ্ছে। কারণ, বাংলাদেশে যেখানে প্রায় দশ লাখ রোহিঙ্গা আশ্রয় নিয়েছে মিয়ানমার সেখানে প্রত্যাবর্তনের এমন এক ফর্মুলা দিয়েছে যার ফলে কয়েক দশকেও সকল রোহিঙ্গাকে ফেরৎ পাঠানো সম্ভব হবে না। তাছাড়া মিয়ানমারের চাপে যে যৌথ ওয়ার্কিং কমিটি গঠন করতে হয়েছে সেখানে বাংলাদেশ ও মিয়ানমার ছাড়া আর কোনো রাষ্ট্র বা জাতিসংঘের প্রতিনিধিকে রাখা যায়নি।